Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 507/11/8803	Košice II, 29.7.2015
EEČ : 2-64-224-2015

U Z N E S E N I E

Trestná vec:	obvinená XXXXX  
Prečin:	Krivé obvinenie podľa § 345 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 1.3.2012, spisová značka XXXXX ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

	V trestnej veci vedenej proti obv. XXXXX pre prečin krivého obvinenia podľa § 345 ods. 1 Trestného zákona a iné na tom skutkovom základe,

že

	dňa 22. 07. 2008 na Obvodnom oddelení PZ Čaňa v zápisnici o trestnom oznámení lživo obvinila svojho manžela XXXXX, že sa jej tento dňa 14. 07. 2008 počas jej hospitalizácie vo XXXXX v Košiciach vyhrážal, že ak ho opustí, tak zabije seba aj svoje deti, ktoré sú s ním doma, čím u nej vzbudil dôvodnú obavu, že svoje vyhrážky uskutoční a následne po začatí trestného stíhania dňa 25. 08. 2008 na Obvodnom oddelení PZ XXXXX   sp. zn. XXXXX v zápisnici o výsluchu svedka-poškodeného opätovne vedome nepravdivo uviedla rovnaké skutočnosti, v dôsledku čoho bolo XXXXX uznesením povereného príslušníka Obvodného oddelenia PZ XXXXX sp. zn. XXXXX zo dňa 26. 08. 2008  vznesené obvinenie pre prečin nebezpečného vyhrážania podľa § 360 ods. 1, ods. 2 písm. b/ Trestného zákona a dňa 04. 12. 2008 Okresnou prokuratúrou XXXXX sp. zn. XXXXX podaná obžaloba, pričom rozsudkom Okresného súdu XXXXX XXXXX zo dňa 08. 06. 2010, právoplatným dňa 10. 06. 2010 bol XXXXX  podľa § 285 písm. a/ Trestného poriadku spod obžaloby oslobodený, lebo nebolo dokázané, že sa stal skutok, pre ktorý bol stíhaný

Uznesením prokurátora Okresnej prokuratúry XXXXX zo dňa 1.3.2012, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
36 mesiacov
Odôvodnenie:
	Uznesením prokurátora Okresnej prokuratúry XXXXX XXXXX zo dňa 01. 03. 2012 bolo podmienečne zastavené trestné stíhanie obv. XXXXX, ktorej bola určená skúšobná doba v trvaní 36 mesiacov, ktorá začala plynúť právoplatnosťou predmetného rozhodnutia a ktorá uplynula.

	Preskúmaním príslušného spisového materiálu a zo zadovážených dokladov, najmä z odpisu registra trestov, výpisu z ústrednej evidencie priestupkov a správy Okresného úradu XXXXX, Odboru všeobecnej vnútornej správy som zistil, že obvinená v priebehu skúšobnej doby viedla riadny život.

	Preto som v súlade s ustanovením § 217 ods. 1 Trestného poriadku rozhodol, že sa osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Rečo
prokurátor